मैच की तारीख : 14 जुलाई 2019<br>
टॉस: न्यूजीलैंड ने टॉस जीता और पहले बल्लेबाजी करने का फैसला लिया।<br>
परिणाम: मैच टाई हो गया और सुपर ओवर भी टाई हो गया। इसके बाद मैच का परिणाम बाउंड्री से हुआ इंग्लैंड इस मैच में 26 बाउंड्री लगाई थी और न्यूजीलैंड इस मैच में 17 बाउंड्री लगाई थी। इंग्लैंड की बाउंड्री सबसे ज्यादा थी जिसके चलते इंग्लैंड इस मैच को जीत गया।<br>
मैन ऑफ द मैच:  बेन स्टोक्स<br>

१४ जुलाई को न्यूजीलैंड क्रिकेट टीम और इंग्लैंड क्रिकेट टीम के बीच फाइनल मुकाबला लॉर्ड्स में खेला गया। न्यूजीलैंड की टीम २०१५ में फाइनल में ऑस्ट्रेलिया से हार चुकी थी। 
इस मैच में न्यूजीलैंड ने पहले टॉस जीता और पहले बल्लेबाजी करने का फैसला लिया। टीम की शुरुआत अच्छी नहीं रही और पहला विकेट २९ रन पर गिर गया। मार्टिन गप्टिल १९ रन बनाकर आउट हुए, लेकिन इसके बाद हेनरी ने न्यूजीलैंड की तरफ से अर्धशतकीय पारी खेली। 
न्यूजीलैंड टीम के कप्तान केन विलियमसन ने ३० रन की पारी खेली और टीम का स्कोर ५० ओवर में २४१ रन तक पहुंचाया। वहीं इसके बाद मेजबान टीम इंग्लैंड ने बल्लेबाजी शुरू की और पहला विकेट महज २८ रन पर गिर गया। पहले विकेट के रूप में जेसन रॉय १७ रन बनाकर आउट हो जाते हैं। एक समय इंग्लैंड की टीम ने ९० रन के भीतर ४ विकेट खो दिए थे लेकिन बाद में हरफनमौला क्रिकेटर बेन स्टोक्स और जोस बटलर ने पारी को संभाला और दोनों ने अर्धशतक पूरे किए। स्टोक्स अंत तक ८४ रन बनाकर नाबाद रहे। 
इंग्लैंड को आखिरी दो ओवरों में जीत के लिए २४ रन की जरूरत थी और अंतिम ओवर में १५ रन की लेकिन टीम १४ रन ही बना सकी और मुक़ाबला टाई हो गया। फिर मैच का परिणाम सुपर ओवर से तय हो पाया। 
सुपर ओवर में इंग्लैंड ने पहले बल्लेबाजी करते हुए १५ रन बनाए। इसके बाद न्यूजीलैंड टीम ने बल्लेबाजी की और वो भी इतने ही रन बना पाती है लेकिन ज्यादा बाउंड्री लगाने वाली टीम इंग्लैंड को विजेता घोषित किया गया। इंग्लैंड ने इस मैच में २६ बाउंड्री लगाई जबकि न्यूजीलैंड ने १७।


नॉकआउट चरण
खेल तिथि-निर्धारण
ऑस्ट्रेलिया बनाम इंग्लैंड
इंग्लैंड बनाम न्यूजीलैंड